# Maria Picassó i Piquer

Maria Picassó i Piquer (Manresa, 1983) és una il·lustradora i caricaturista catalana. Una de les seves creacions va ser escollida pel jurat internacional de la revista estatunidenca Communication Arts per formar part del seu anuari d'il·lustracions de 2022.
Va formar-se en arquitectura, però poc després d'entrar a treballar en un despatx, va deixar-ho per dedicar-se a les arts plàstiques. A més de publicar en premsa, ha treballat per sectors tan diversos com videojocs, portades d'àlbums, cartelleria, llibres o roba. El seu estil ha estat catalogat com «retrats constructivistes vectorials geomètrics». Preten simplificar al màxim els seus dibuixos, deixant només els trets més definitoris i essencials. Empra habitualment formes geomètriques que s'uneixen per recrear cares i objectes. Picassó ha citat com referències Al Hirschfeld, Hanoch Piven, Joaquín Aldeguer, Charley Harper, Scott Partridge, Robin Davey o Maite Franchi. També imparteix cursos d'il·lustració a distància.
L'artista ha realitzat portades de llibres (Barcelona 2059 Ciutat de Posthumans), portades d'àlbums d'artistes com Markus Reuter o Stick Men, il·lustracions en premsa (El Correo, El País, Los Angeles Times), cartelleria (Festa Major de Manresa de 2020) i en videojocs de la franquícia Star Trek.
Amb raó de l'estrena de la nova adaptació cinematogràfica de Dune (Denis Villeneuve, setembre de 2021), les editorials Mai Més i Raig Verd van publicar una nova edició del llibre original Duna (Frank Herbert, 1965), en enquadernació rústica i il·lustració de la Maria Picassó. El seu disseny per la portada del llibre va ser un dels escollits, entre les 3.689 propostes presentades, per aparèixer en el Communication Arts Illustration Annual de maig-juny de 2022.
L'ajuntament de Manresa va nomenar-la "Ambaixadora de Manresa" en el marc de la campanya "Manresa 2022 Transforma". El mateix 2022, Picassó va publicar el seu primer llibre com a il·lustradora, amb text d'Agnès Rotger: La Caçadora de Dinosaures, sobre la vida de la paleontòloga britànica Mary Anning.

## Obra publicada

* Rotger, Agnes; Picassó, Maria (il.). La Caçadora de Dinosaures. Ara Llibres, 2022. ISBN 9788418928703.

## Referències

* ↑ «MARIA PICASSÓ PIQUER». Conselleria de Turisme, Ajuntament de Manresa. Arxivat de l'original el 2022-02-23. [Consulta: 23 febrer 2022].
* 1 2 Méndez, Agu; Ruiz, Lidia. «María Picassó i Piquer, una década de caricaturas geométricas» (en castellà). Sleepy Days, 23-04-2019. Arxivat de l'original el 2024-05-21. [Consulta: 23 febrer 2022].
* ↑ «Retrato geométrico minimalista (Maria Picassó i Piquer)» (en castellà). Domestika. Arxivat de l'original el 2022-02-23. [Consulta: 23 febrer 2022].
* ↑ Barcelona 2059 : ciutat de posthumans. 1. ed. [Girona]: Mai Més! Cultura i Memòria Antifeixista, 2021. ISBN 978-84-122356-8-5. Arxivat 2024-05-21 a Wayback Machine.
* ↑ «Maria Picassó I Piquer» (en anglès). Discogs. Arxivat de l'original el 2022-02-23. [Consulta: 23 febrer 2022].
* ↑ «Gabriel Boric, el niño que siempre quiso ser presidente» (en castellà). El Correo, 01-01-2022. Arxivat de l'original el 2022-01-02. [Consulta: 23 febrer 2022].
* ↑ «ICON magazine — El País». Maria Picassó, 06-08-2019. Arxivat de l'original el 2022-02-23. [Consulta: 23 febrer 2022].
* ↑ «Te lo voy a poner fácil, dijo. Y luego rompió conmigo» (en castellà). Los Angeles Times, 05-02-2020. Arxivat de l'original el 2022-02-23. [Consulta: 23 febrer 2022].
* ↑ Camps, Gemma. «Maria Picassó i Piquer posa mascareta als protagonistes del seu cartell festiu». Regió 7, 28-07-2020. Arxivat de l'original el 2022-02-23. [Consulta: 23 febrer 2022].
* ↑ «Our first tweet to showcase some of the fantastic work done for @STTimelines's latest feature, Crew Retrieval. We're lucky to work with fantastic artists such as @mariapicasso!» (en anglès). Wicked Realm Games, 19-03-2021. Arxivat de l'original el 2022-02-23. [Consulta: 23 febrer 2022].
* ↑ «Notícies del Pou». El Pou de la Gallina, 01-11-2016, pàg. 4. Arxivat de l'original el 2022-06-28. ISSN: 2253-6647 [Consulta: 16 març 2022].
* ↑ «L'esperada ‘Dune' dirigida per Denis Villeneuve arriba als cinemes». El Punt Avui, 15-09-2021. Arxivat de l'original el 2022-02-23. [Consulta: 23 febrer 2022].
* ↑ Herbert, Frank. Dune. Mai Més; Raig Verd, 01/12/2021. ISBN 978-84-123633-7-1. Arxivat 2022-01-29 a Wayback Machine.
* ↑ «Una il·lustració de la catalana Maria Picassó formarà part de l'anuari més exclusiu del món». La República, 10-02-2022. Arxivat de l'original el 2022-02-23. [Consulta: 23 febrer 2022].
* ↑ Miró, Quim. «Una il·lustració de la catalana Maria Picassó formarà part de l’anuari més exclusiu del món», 10-02-2022. Arxivat de l'original el 2022-02-23. [Consulta: 23 febrer 2022].
* ↑ «Persones Ambaixadores de Manresa». Conselleria de Turirsme, Ajuntament de Manresa. Arxivat de l'original el 2022-02-23. [Consulta: 23 febrer 2022].
* ↑ «El conte de Mary Anning i la història dels dinosaures». Criar.cat. Arxivat de l'original el 2022-11-17. [Consulta: 17 novembre 2022].

## Enllaços externs

* Entrevista a Canal Taronja
* Entrevista a La Xarxa